
 Consiliul local			


 HOTĂRÂREA nr.70
din 30.10.2026

privind aprobarea actualizării PLANULUI DE MĂSURI pentru prevenirea și combaterea abandonării deșeurilor și asigurarea gestionării corespunzătoare a deșeurilor pe raza U.A.T. Comuna I.C. Brătianu, județul Tulcea



Consiliul local al comunei IC Brătianu, întrunit în ședința ordinară din data de 30.10.2026

Având in vedere :
1. referatul de aprobare al inițiatorului înregistrat sub nr.6613/26.10.2026; 
1. raportul de specialitate întocmit de doamna Roșu Iuliana, administrator public al comunei I.C.Brătianu, înregistrat la nr.6614/26.10.2026;
1. O.U.G. nr. 92/2021 privind regimul deșeurilor, cu modificările și completările ulterioare, care transpune legislația națională Directiva 2008/98/CE a Parlamentului European și a Consiliului din 19.11.2008 privind deșeurile și de abrogare a anumitor directive;
1. Ordonanţa Guvernului nr. 21/2002 privind gospodărirea localităţilor urbane şi rurale, cu modificările și completările ulterioare;
1. Ordonanţa Guvernului nr.2/2001 privind regimul juridic al contravențiilor, cu modificările și completările ulterioare;
1. prevederile art.129, alin. (1) și alin.(2), lit.b), lit.d), alin.(4) lit. g), alin. 7, lit.i), lit. n), lit p) din OUG nr.57/2019 privind Codul Administrativ, cu modificările și completările ulterioare;

 În temeiul art. 139  alin.(1), alin. (3) și art. 196 alin. (1) lit. a) din Ordonanţa de Urgenţă a Guvernului nr. 57/2019, privind Codul administrativ,

H O T Ă R Ă Ș T E :

Art.1. Se aprobă actualizarea Planului de măsuri pentru prevenirea și combaterea abandonării deșeurilor și asigurarea gestionării corespunzătoare a deșeurilor pe raza U.A.T. Comuna I.C. Brătianu, județul Tulcea, prevăzut în Anexa nr. 1 care face parte integrată din prezenta hotărâre.   

  
Art.2 Constatarea contravențiilor și aplicarea sancțiunilor prevăzute în planul de măsuri aprobat potrivit art. 1 se realizează de către primarul comunei I.C. Brătianu, viceprimarul comunei I.C. Brătianu și persoanele împuternicite în acest scop prin dispoziția primarului, în limitele competențelor legale.

Art. 3. Cu data intrării în vigoare a prezentei hotărâri orice altă dispoziţie contrară se abrogă.
 
Art.4 Secretarul general al comunei I.C. Brătianu, județul Tulcea, va asigura comunicarea prezentei hotărâri, în termenul prevăzut de lege, către primarul comunei I.C. Brătianu, Instituția Prefectului – Județul Tulcea și celelalte persoane sau instituții interesate, după caz, precum și aducerea acesteia la cunoștință publică prin publicarea în Monitorul Oficial Local al comunei I.C. Brătianu, în format electronic, pe pagina de internet a comunei, la adresa  www.icbratianu.ro

Hotărârea a fost adoptată  cu un număr de 9  voturi pentru,0 voturi împotriva, 0  abțineri din totalul de 9 consilieri prezenți din cei 9 aleși în funcție




PREȘEDINTE DE ȘEDINTĂ,                                          Avizat pentru legalitate,
Împușcatu Antoneta	                                                              Secretar general,						                                                Munteanu Dănilă Milica 

